  Анжелика Тихонова корреспондент Удмуртиысь удмурт егитъёслэн «Шунды» огазеяськонзы «Шундыкар» лагере вожатойёсты утчаны кутскиз. Туэ удмурт пиналъёслэн сменазы 17-26 гудырикошконэ «Ёлочка» лагерьын ортчоз. Со сярысь ивортодэтъя «Удмуртия» агентстволэн корреспондентэзлы огазеяськонлэн правлениезлэн ёзчиез Мария Емельянова вераз. Вожатойёслы юромо конкурс ялэмын. Пиналъёсын ужаны мылкыд карисьёслы «Шунды» огазеяськонэ асьсэ сярысь, быгатонлыкъёссы, луонлыкъёссы сярысь мадьыса гожтэт келяны кулэ. Соосты эскерыса, лагерез радъясьёс 10 тужгес усто муртъёсты быръёзы. Нырысь ик милям тужгес бадӟым куронмы - со мед луоз удмурт, удмурт кылын мед умой вераськоз. 18 ареслэсь бадӟымгес луоз. <…> Соос кулэ вераны малы одно соос кулэ луыны «Шундыкар» вожатой. Ми дунъяськом кыӵе быгатонлыкъёссы вань, маин соос быгатозы сменаез пайдаё карыны, юрттыны, радъяны сое. Ӵемысь пӧрме, соос «Шундыкарысь» ик потэм нылпиос шуыса. Ӝыт ужрадлы кыӵе ке сценарий соос гожто на быдэсак. Малы ке шуоно «Шундыкарын» со туж кулэ - пӧртэм ужрадъёс ортчытыны быгатэм Мария Емельянова, «Шунды» огазеяськонлэн правлениезлэн ёзчиезСменаез радъясьёс задор, мыло-кыдо, командаен ужаны дась, нылпиосты яратӥсь егитъёслэсь вазиськемзэс возьмало. Нимысьтыз куронъёс, одно ик эктыны мед быгатозы, одно ик кырӟаны мед быгатоз шуыса, ӧвӧл. Но кулэ луиз ке, мед дась луоз кырӟаны но, эктыны но Мария Емельянова, «Шунды» огазеяськонлэн правлениезлэн ёзчиезКонкурсэ пыриськон понна «» гожтоно, 1-2 туспуктэмдэс ватсано, ӝыт ужрадлы сценарий гожтоно но «Шундыкарлы» тупась выль шудон малпано. Ужъёсты udmshundy@mail.ru электрон почтае 30-тӥ инвожоозь келяно.  Тодэ вайытом, кылем арын  «Шундыкар» лагерьлэн 26-тӥ сменаяз Удмуртиысь, Башкириысь, Татарстанысь но Пермь улосвылысь 100 пала пиналъёс пыриськизы. Шундыкар-2018 Тегъёс: Ижкар нылпиос егитъёс Удмуртия удмуртъёс Шунды  